เอกชนยันส่งออกฉลุย 9%
นายสนธิรัตน์ สนธิจิรวงศ์ รมว.พาณิชย์ เปิดเผยภายหลังการประชุมคณะกรรมการสานพลังประชารัฐด้านการส่งเสริมการค้า ธุรกิจบริการ และการลงทุนในต่างประเทศ (D4) ว่า ได้หารือถึงสถานการณ์ส่งออกที่เหลือของปีนี้ โดยเอกชนประเมินมูลค่าการส่งออกไทยปี 61 น่าจะขยายตัวได้ 9% จากปีก่อน คิดเป็นมูลค่า 257,000 ล้านเหรียญสหรัฐฯ จากการขยายตัวของการส่งออกสินค้าเกษตรที่คาดว่าจะเพิ่มขึ้น 5% และสินค้าอุตสาหกรรมเพิ่มขึ้น 11%,ภาคเอกชนมองว่าการส่งออกปีนี้มีโอกาสโตถึง 9% แม้จะมีเทรดวอร์ โดยสินค้าอุตสาหกรรมหลายตัวการส่งออกเป็นบวก ส่วนสินค้าเกษตร มีทั้งบวก ทรงตัว และติดลบ แต่ภาพรวมยังเป็นบวก กระทรวงฯจะนำตัวเลขของเอกชนมาประเมินร่วมกับข้อมูลจากทูตพาณิชย์อีกที ก็จะได้เป้าหมายการส่งออกปีนี้ แต่ตอนนี้เป้าหมายยังอยู่ที่โต 8% แต่ทิศทางดีขึ้นแน่ ส่วนการจัดทำเป้าหมายปี 62 ได้สั่งการให้นัดประชุมทูตพาณิชย์ทั่วโลกเดือน ต.ค.61 แล้ว,อย่างไรก็ตาม ยังคงต้องจับตาปัจจัยเสี่ยงสำคัญ ทั้งสงครามการค้า เพราะยังไม่รู้ว่าจะมีอะไรเกิดขึ้นอีก รวมทั้งอัตราแลกเปลี่ยน อัตราดอกเบี้ย ซึ่งเอกชนมีความกังวล ส่วนการขับเคลื่อนการส่งออกในช่วงที่เหลือของปีนี้ ยังคงเน้นการสร้างหุ้นส่วนยุทธศาสตร์เศรษฐกิจ ที่จะต้องทำให้เข้มข้นมากขึ้น,ด้านนายสนั่น อังอุบลกุล รองประธานสภาหอการค้าแห่งประเทศไทย ในฐานะหัวหน้าทีมเอกชนในคณะ D4 กล่าวว่า สิ่งที่เอกชนกังวลและต้องการให้รัฐบาลดูแล คือ คงอัตราดอกเบี้ยนโยบาย เพื่อไม่ให้กระทบต่อค่าเงินบาท แม้ตอนนี้ค่าเงินบาทอ่อนค่าลง แต่น้อยกว่าประเทศคู่แข่ง ส่งผลต่อความสามารถในการแข่งขันของสินค้าไทย ส่วนสงครามการค้า ระยะสั้นยังไม่ได้รับผลกระทบ อุตสาหกรรมหลายชนิดยังส่งออกได้ดี เช่น รถยนต์ แต่ที่ต้องติดตามคือ ภาคเกษตรที่ยังไม่ดีนัก โดยเฉพาะราคามันสำปะหลัง.
ได้หารือถึงสถานการณ์ส่งออกที่เหลือของปีนี้ โดยเอกชนประเมินมูลค่าการส่งออกไทยปี 61 น่าจะขยายตัวได้ 9% จากปีก่อน คิดเป็นมูลค่า 257,000 ล้านเหรียญสหรัฐฯ จากการขยายตัวของการส่งออกสินค้าเกษตร
ส่งออก,ส่งเสริมการค้า,สินค้าเกษตร,สินค้าอุตสาหกรรม,อัตราแลกเปลี่ยน